TEHNISKĀ SPECIFIKĀCIJA 

Konferences dalībnieku reģistrācijas un mājaslapas satura tehniskais nodrošinājums

Sistēmas dizains pielāgojams konferences vizuālajai identitātei atbilstoši Pasūtītāja iesniegtajiem vizuālajiem materiāliem.
Pasākuma datums: 12.05.2023.
Dalībnieku skaits: 320
Pasākuma daļu skaits: 4

Sistēmai jānodrošina šādas sadaļas:
· Reģistrācijas platforma;
· Satura vadības un komunikācijas sistēma;
· Mājaslapa;

Prasības reģistrācijas platformai.
Reģistrācijas platformai jānodrošina šādu funkcionalitāti:
· reģistrācijas formu izveidi, nodrošinot, visus nepieciešamos laukus un pieteikšanās iespējas, piemēram: 
· informācija par dalībnieku (vārds, uzvārds, amats, darba vieta, kontaktinformācija);
· dalības pasākuma daļās izvēle; 
· apmaksas veida izvēle;
· vizuālās identitātes pielāgošanu;
· dalībnieku statistika, dalībnieku sarakstu importu un eksportu;
· e-pastu administrēšana un izsūtīšana (piemēram, ielūguma, apstiprinājuma vai atgādinājuma e-pasti);
· automātisku e-pastu izsūtīšanu (kad samaksāts rēķins, kad apstiprināta dalība u.c.);
· maksājumu pieņemšanu Pasūtītāja vārdā, automātisku rēķinu sagatavošanu un tiešsaistes maksāšanas iespējas;
· rēķinu ģenerēšanu un nosūtīšanu dalībniekiem pēc apmaksas veikšanas;
· vienotu dalībnieku reģistrācijas karšu ģenerēšana ar automatizētas nolasīšanas iespēju;
· izziņu par dalību konferencē automātiska sagatavošana un izsniegšana elektroniski un dalībnieku e-pastu, izmantojot Pasūtītāja noteiktu formu.
Izpildītājam jāpiesaista sertificēts personas datu aizsardzības speciālists.

Prasības satura vadības sistēmai.
Satura vadības sistēmai jānodrošina šādu funkcionalitāti:
· mājaslapas sadaļu satura administrēšanu (sadaļu pievienošanu, satura pievienošanu un rediģēšanu);
· failu augšupielāde un administrēšana, piemēram, bilžu galerijas izveide;
· dalībnieku un lektoru sarakstu sinhronizācija no reģistrācijas platformas un to datu rediģēšana;
· mājaslapas uzstādījumu rediģēšanu (SMTP iestatījumi, Google Analytics, reCaptcha);
· atbalstītāju moduļa administrēšana.
Izpildītājam jānodrošina satura ievietošana un administrēšana. Pasūtītājam jābūt atsevišķai piekļuvei ar iespēju rediģēt datus.

Prasības mājaslapai.
Konferences mājaslapai jābūt šādām sadaļām un jānodrošina šādas iespējas:
· dalībnieku sadaļa (lektori, apmeklētāji u.c. kategorijas);
· darba kārtības sadaļa;
· tekstuālā satura sadaļas (Par konferenci, Konferences tēmas u.c.);
· kontaktu sadaļa;
· atbalstītāju sadaļa;
· reģistrācijas sadaļa;
· responsīvs dizains;
· galerijas.

Citas prasības.
· Drukātu dalībnieku reģistrācijas karšu sagatavošana.
· Dalībnieku reģistrācijas karšu automatizētas nolasīšanas iekārtu nodrošināšana uz pasākuma laiku.
· Mājaslapas uzturēšana vienu kalendāro gadu pēc konferences beigu datuma.
· Mājaslapas izejas kodam jāatbilst W3C standartiem. Izstrādājot mājaslapu jāņem vērā OWASP ievainojamību TOP 10 un aizsardzība pret tām. Izstrādei nedrīkst izmantot atvērtā koda risinājumus.
· Mājaslapai jānodrošina SSL sertifikāts. Datu apmaiņai jānotiek izmantojot šifrētu datu kanālu (HTTPS).

Piedāvātajā cenā iekļautas visas ar Tehniskajā specifikācijā noteikto prasību izpildi saistītās izmaksas, personāla izmaksas, kā arī visas ar Tehniskajā specifikācijā noteikto prasību izpildi netieši saistītās izmaksas, visi piemērojamie nodokļi, izņemot pievienotās vērtības nodokli.

Pieteikumu iesniegšanas termiņš: 5 darba dienas no publicēšanas datuma

